laion/Wikipedia-Exotic huggingface dataset:
יואב בן-חלב

יואב בן-חלב היה דמות מצוירת ישראלית שהופיעה במדורי הקומיקס של דבר לילדים והארץ שלנו מאת הצייר "גור", שהוא הצייר אנטול גורביץ'[דרוש מקור]. יצירת הדמות הייתה למעשה פרסומת עקיפה לעידוד שתיית חלב בשנות ה-60 וה-70 של המאה ה-20 ואף מומנה בשיתוף המועצה לשיווק חלב בישראל. יואב נחשב לגיבור הקומיקס העברי הראשון. יואב היה ילד בלונדיני בן עשר, עם כובע טמבל וחולצת פסים. הוא שאב את כוחותיו הגופניים והמנטליים משתיית "שתי כוסות חלב טהור". בראשיתם, היו הסיפורים פשוטים מאוד. עם הזמן הסיפורים נהיו מורכבים, אלימים ומוזרים יותר. בעקבות התכנים שלא התאימו לגיל הצעיר, הצייר הוחלף ודמותו הוחלפה בדמות "דרור הגיבור". דרור הוצג כחברו של יואב, אך היה מעודן יותר. הוא הקפיד יותר על לבושו ושאב את כוחותיו משתיית חלב עם תרכיז. בשנות ה-70 יואב חזר בגרסה שחורת-שיער, שלא הצליחה לשחזר את תהילת העבר. סיפוריו היו בנאליים ביחס לעלילות המקוריות. בשנת 1998 הוא חזר כדמות משנה בסדרה "יובב בן חלב – דור ההמשך" שיצרו איתי רייכר, אודי שפירא ויובל רוביצ'ק ופורסמה בעיתון "ערוץ הילדים". היא עסקה בבנו של יואב, יובב, שמנצל את כוחותיו למען הצלחה בבית הספר. הסדרה הופסקה לאחר שנתיים. מדיה וקבצים בנושא יואב בן-חלב בוויקישיתוף אלי אשד, צחי פרבר (עורך), גלית גאון (אוצרת), קומיקס עברי / פרק א' השנים הראשונות 1935–1975, באתר המוזיאון הישראלי לקריקטורה ולקומיקס, ‏1 במרץ 2022 אלי אשד, מיואב בן חלב ועד סברמן, באתר האגודה הישראלית למדע בדיוני ולפנטסיה, 26 באוגוסט 2001 הרפתקאותיו של יואב בן-חלב, בערוץ היוטיוב קרן ארמון, ערן בורוכוב, גיבורים מאוירים בתרבות הישראלית, באתר הספרייה הווירטואלית של מטח ערך זה הוא קצרמר בנושא קומיקס. אתם מוזמנים לתרום לוויקיפדיה ולהרחיב אותו.
אזור ברילואן

בפיזיקה של מצב מוצק, אזור ברילואן הוא תא יחידה בסריג ההופכי של מוצק גבישי. אזור ברילואן הראשון הוא הנפח הסגור שמתקבל על ידי לקיחת משטחים במרחק שווה מנקודת סריג אחת לכל שכניה הקרובים. אזור ברילואן הראשון הוא תא ויגנר-זייץ של הסריג ההופכי. אזור ברילואן השני הוא הנפח הסגור שמתקבל על ידי לקחית משטחים במרחק שווה מנקודת סריג אחת לכל שכניה השניים. הגדרה נוספת לאזור ברילואן הראשון היא קבוצת הנקודות במרחב k (המרחב ההופכי) שאפשר להגיע אליהם בלי לחצות מישור בראג. אזור ברילאון קרוי על שמו של לאון ברילואן. ערך זה הוא קצרמר בנושא פיזיקה. אתם מוזמנים לתרום לוויקיפדיה ולהרחיב אותו.
צפיפות המצבים

בפיזיקה של מצב מוצק, צפיפות המצבים באנרגיה של מערכת מתארת את צפיפות הפתרונות האפשריים של המשוואה המתארת את המערכת בכל טווח באנרגיה. צפיפות המצבים היא גודל נדרש על מנת לחשב את האינטגרלים התרמודינמיים של המערכת, כמו מספר החלקיקים, האנרגיה, קיבול החום או הזרם. צפיפות המצבים מתארת בדרך כלל את צפיפות המצבים של האלקטרונים (פתרונות משוואת שרדינגר), או של הפונונים (פתרונות משוואת הכוחות הבין אטומיים) בחומר המוצק. בניסוח מתמטי, צפיפות המצבים היא הנגזרת של מספר המצבים ליחידת אנרגיה, מחולקת בנפח של המערכת: N ( E ) = 1 V ⋅ d Ω ( E ) d E {\displaystyle N(E)={1 \over V}\cdot {\operatorname {d} \!\Omega (E) \over \operatorname {d} \!E}} כאשר Ω ( E ) {\displaystyle \Omega (E)} הוא מספר המצבים בכל אנרגיה ו- V {\displaystyle V} הוא הנפח. ניתן להראות כי במערכת עם סימטריה בין הכיוונים השונים ישנו קשר ישיר בין יחס הנפיצה של האלקטרונים או הפונונים לצפיפות המצבים, הנתון על ידי: N ( E ) = g ( 2 π ) d ⋅ N d ( k ) ⋅ ( ∂ E ( k ) ∂ k ) − 1 {\displaystyle N(E)={g \over \left({2\pi }\right)^{d}}\cdot N_{d}(k)\cdot \left({\partial E(k) \over \partial k}\right)^{-1}} כאשר d {\displaystyle d} הוא המימד של המערכת, k {\displaystyle k} הוא מספר הגל, g {\displaystyle g} הוא הניוון של כל פתרון באנרגיה (למשל כתוצאה משני מצבי ספין אפשריים) ו- N d ( k ) {\displaystyle N_{d}(k)} הוא היעקוביאן, הנתון לפי המימד: N 1 ( k ) = 2 {\displaystyle N_{1}(k)=2} N 2 ( k ) = 2 π k {\displaystyle N_{2}(k)=2\pi k} N 3 ( k ) = 4 π k 2 {\displaystyle N_{3}(k)=4\pi k^{2}} . צפיפות המצבים שימושית בתיאור ההתנהגות המקרוסקופית של האלקטרונים במתכות ומוליכים למחצה. על פי תורת הפסים, בכל מוצק, מספרם הרב של האטומים שמסודרים בצורה מחזורית, והאינטקרציה בין האלקטרונים לאטומים, גוררים היווצרות של פסי אנרגיה מותרים ופסים אסורים. צפיפות המצבים היא הגודל הפיזיקלי שמתאר את כמות המצבים בכל פס, והיא יכולה להשתנות בצורה ניכרת בין פסים שונים ואף בחלקים שונים של כל פס. בין פסי האנרגיה ישנו פער אנרגיה שבו צפיפות מצבים היא אפס, שמשמעותו היא שאין מצבים מותרים באנרגיה זאת (אין פתרונות אפשריים של משוואת שרדינגר), כלומר שזהו פער אסור באנרגיה. כאשר הספקטרום אינו רציף, כגון בננו-חלקיקים, צפיפות המצבים שווה לניוון של כל רמה דיסקרטית באנרגיה. במצב כזה צפיפות המצבים של ננו-חלקיקים יכולה להימדד בצורה עקיפה על ידי מדידת ספקטרום הפליטה של הקרינה האלקטרומגנטית. ערך זה הוא קצרמר בנושא פיזיקה. אתם מוזמנים לתרום לוויקיפדיה ולהרחיב אותו.
אלקטרון ציקלוטרון רזוננס

אלקטרון ציקלוטרון רזוננס הוא שם לתופעה בפיזיקה של חומר מעובה ובפיזיקה של מצב מוצק. כאשר אלקטרון נע בתוך שדה מגנטי אחיד הוא ינוע, בעקבות כוח לורנץ, במעגלים במישור שניצב לשדה המגנטי. אם לחלקיק קיימת מהירות שניצבת לשדה המגנטי, הוא ינוע בצורת בורג. תדירות תנועתו תינתן על ידי: ω c = q B m e {\displaystyle \omega _{c}={\frac {qB}{m_{e}}}} כאשר B {\displaystyle B} זוהי עוצמת השדה המגנטי, q {\displaystyle q} זהו מטען האלקטרון ו m e {\displaystyle m_{e}} זוהי מסת האלקטרון. כאשר תופעל קרינה בתדר הנ"ל על האלקטרון, הוא יבלע את האנרגיה (רזוננס), דבר שניתן לזהות. תופעה זאת משמשת למדידת המסה האפקטיבית של חלקיקים במוצקים. ערך זה הוא קצרמר בנושא פיזיקה. אתם מוזמנים לתרום לוויקיפדיה ולהרחיב אותו.
פיני משה

פיני משה (נולד ב-25 בינואר 1960) הוא מעצב ישראלי, המעצב בעיקר תפאורה לתיאטרון ולטלוויזיה. משה נולד בתל אביב. הוא בוגר החוג לאמנות התיאטרון באוניברסיטת תל אביב במגמת עיצוב תפאורה ותלבושות. הוא עיצב את התפאורה עבור מספר רב של סדרות טלוויזיה, חלק ניכר מהן בטלוויזיה החינוכית; וכמו כן עבור שורה של מחזות ואופרות שהועלו בארץ, מתוכם מחזות פרינג' לצד מחזות קאנוניים כ"בית ברנרדה אלבה" ו"שלוש אחיות". ב-1986 זכה בפרס הראשון בפסטיבל עכו בקטגוריית עיצוב תפאורה ותלבושות, על ההצגה "עור" מאת ענולה שמיר ונגה אשד. כמעצב השתתף בין 2005 ו-2006 בשלוש תערוכות קבוצתיות של אמני תחריט והדפס בבית "אגודת האמנים" ובבית אסיה שבתל אביב עירו, ולימד באוניברסיטה הפתוחה ובמספר מכללות. עבודותיו בתחום העיצוב לטלוויזיה כוללות סטים של תוכניות ידועות כ"זהו זה!", "תיק תקשורת", "אהבה מעבר לפינה", "פולישוק" ,"בנות הזהב", "חוצה ישראל" ו"פיק אפ", כמו גם "רואים 6/6", "תעלם ותכלם" ו"חצי המנשה", ועוד רבות אחרות. בעיצוב לתיאטרון נגע בכל הסוגות המטופלות בישראל, החל מהצגות מסחריות בתיאטראות הבולטים דרך תלבושות להפקות התזמורת הפילהרמונית ועד תפאורה להפקות בתי הספר השונים למשחק ותיאטראות ילדים וחובבים. פיני משה, באתר "אידיבי", מאגר הידע העברי לקולנוע ישראלי ועולמי להכין את הסט, מגזין "נישה", אפריל 2007 פיני משה, פרופיל אמן באתר "הבמה"
בראד גרינברג

בראד גרינברג (באנגלית: Brad Greenberg; נולד ב-24 פברואר 1954 בלונג איילנד) הוא מאמן כדורסל יהודי-אמריקאי, המשמש כמאמן מטס דה גואינבו מהליגה הפוארטו ריקנית בכדורסל. בעונת 13\2012 אימן גרינברג את קבוצת מכבי חיפה. לפני הגעתו של גרינברג הייתה מכבי חיפה קבוצת תחתית שנלחמה על מקומה בליגה. לאחר הגעתו הפכה הקבוצה לקבוצת צמרת. חיפה סיימה את העונה הסדירה במקום השני. בחצי הגמר עברה את הפועל אילת לאחר 2-3 בסדרה ובגמר עשתה היסטוריה וזכתה באליפות לאחר ניצחון על מכבי תל אביב 79-86 בהיכל הספורט רוממה. שחקנים בולטים בעונה זו: גל מקל, עידו קוז'יקרו, דונטה סמית', קורי קאר ופול סטול. במשחק הגמר זכו גרינברג ומקל במאמן העונה ושחקן העונה בהתאמה. באוגוסט 2013 גרינברג חתם בהפועל ירושלים לשלוש שנים. הקהל אהב את גרינברג מכיוון שהרבה לתת דקות משחק לשחקנים הצעירים בקבוצה. תחת הנהגתו הובאו לקבוצה: יותם הלפרין, ליאור אליהו, יניב גרין, דרווין קיצ'ן, ברייסי רייט ורונלד דופרי. בנוסף, הצליח באירופה כשהגיע עם קבוצתו לרבע גמר היורוקאפ. בעקבות אי ההצלחה בשלבי הפלייאוף לאחר הדחה על ידי מכבי חיפה בסדרת חצי הגמר, הקבוצה מימשה את סעיף יציאתו בחוזה ושחררה אותו. ב-7 ביולי 2017 חזר לליגת העל כאשר חתם כמאמן מכבי אשדוד, יחד עימו חתם דני גוט כעוזר המאמן. בעונתו הראשונה בקבוצה, מכבי אשדוד הייתה ההפתעה הגדולה של העונה, כשהגיעה לחצי גמר גביע המדינה בכדורסל והפסידה בשניות הסיום למכבי תל אביב. בנוסף, רשמה הקבוצה את רצף הניצחונות הארוך ביותר בליגה באותה עונה, שעמד על 9. בסיום העונה הסדירה מכבי אשדוד סיימה במקום הרביעי והפסידה בסדרת רבע גמר הפלייאוף להפועל תל אביב בתוצאה 3-1. בסיום אותה עונה חתמו גרינברג וגוט לעונה נוספת במכבי אשדוד. ב-5 באוגוסט 2020 חתם לעונה אחת כמאמן עירוני נס ציונה. ב-23 באפריל 2021 הוביל גרינברג את הקבוצה לגמר היורופקאפ, בפיינל פור שנערך בתל אביב, לאחר ניצחון בחצי הגמר על פארמה פרם הרוסית. בעונת 2020/21 זכה עם קבוצת נס ציונה בגביע היורופקאפ, לאחר שניצחו את סטאל אוסטרוב מפולין 74:82. בשנת 2012 שימש כעוזר מאמן ונצואלה. בשנים 2017-2018 שימש כמאמנה הראשי של נבחרת קוסובו. בשנת 2019 מונה לעוזר מאמן נבחרת קנדה. פרופיל, באתר Sports-Reference אור שקדי‏, עירוני נס ציונה: בראד גרינברג מונה למאמן לעונה אחת, באתר וואלה, 5 באוגוסט 2020 משה ברדה, ‏היסטוריה: עירוני נס ציונה זכתה ביורופקאפ, באתר ONE‏, 25 באפריל 2021
דורותי הייט

דורותי אירין הייט (באנגלית: Dorothy Irene Height;‏ 24 במרץ 1912 - 20 באפריל 2010) הייתה פעילת זכויות אדם, זכויות נשים, פעילת ציבור ומחנכת אפרו-אמריקנית, זוכת מדליית החירות הנשיאותית בשנת 1994 ומדליית הזהב של הקונגרס ב-2004. כיהנה כנשיאת המועצה הלאומית לנשים שחורות (National Council of Negro Women) במשך כארבעים שנה. הייט נולדה בריצ'מונד (וירג'יניה). כאשר הייתה בת 5 עברה משפחתה לרנקין, פנסילבניה. במהלך לימודיה בתיכון, הייתה אקטיביסטית בנושאים פוליטיים וחברתיים, והראתה כשרון רב כנושאת נאומים. היא נרשמה לתחרות נאומים וזכתה, כאשר הפרס היה מלגה ללימודים אקדמיים. ב-1929, היא נרשמה למכללת ברנרד, אך בקשתה סורבה על כך שמדיניות המכללה אישרה רק שני סטודנטים שחורים במחזור אחד. היא נרשמה לאוניברסיטת ניו יורק וסיימה לימודי תואר ראשון ושני בפסיכולוגיה חינוכית. לאחר מכן היא למדה באוניברסיטת קולומביה בחוג לעבודה סוציאלית. ב-1932, היא החלה לעבוד במחלקת הרווחה של העיר ניו יורק. תקופה קצרה לאחר מכן הפכה לפעילה למען זכויות נשים וזכויות האפרו-אמריקאים. היא השתתפה באירועים בינלאומיים רבים: כנסים, משלחות ותוכניות מנהיגות. ב-1955, החלה לעבוד עם ממשלת ליבריה. ב-1957, מונתה לנשיאת "המועצה הלאומית של נשים שחורות" ושימשה בתפקיד זה עד 1997. במהלך פעילותה של התנועה לזכויות האזרח של ארצות הברית בשנות ה-60 של המאה ה-20, ארגנה הייט את "רביעי במסיסיפי" - ארגון מפגשים בין נשים לבנות ושחורות מדרום וצפון ארצות-הברית לצורך דיאלוג והידברות. ב-1977, הייט חברה לפעילי זכויות אזרח נוספים והם הקימו את "הפורום למנהיגים שחורים". ב-1982, זכתה בפרס "הזדמנות שווה" מטעם הליגה העירונית. הייט הייתה ידידה של נשיאים רבים, כולל דווייט אייזנהאואר ולינדון ג'ונסון (אותו שכנעה למנות נשים אפרו-אמריקאיות לתפקידים בממשל). כמו כן הייתה ידידה קרובה של הגברת הראשונה של ארצות הברית אלינור רוזוולט. הייט הייתה אורחת כבוד בעת ההשבעה לנשיאות של ברק אובמה, ב-20 בינואר 2009, וישבה על בימת האורחים. ב-25 במרץ 2010, הובהלה הייט לבית החולים. היא נפטרה לאחר כשישה שבועות. עם ההודעה על מותה, ב-20 באפריל 2010, הורה נשיא ארצות הברית ברק אובמה להוריד את הדגל לחצי התורן. הייט מעולם לא נישאה ולא הביאה ילדים לעולם. גוגל הקדיש ב-24 במרץ 2014 דודל לכבוד יום הולדתה ה-102. מדיה וקבצים בנושא דורותי הייט בוויקישיתוף דורותי הייט, באתר אנציקלופדיה בריטניקה (באנגלית) דורותי הייט, באתר "Find a Grave" (באנגלית) דורותי הייט, ברשת החברתית Goodreads Civil Rights Icon Dorothy Height Dies at 98, NBC4 Washington (באנגלית אמריקאית) הסבר על ה"דודל" (שרבוט גוגל) שפרסמה גוגל לציון יום הולדתה ה-102 של דורותי הייט, באתר מנוע החיפוש "גוגל" (באנגלית)
בנק סין

בנק סין (באנגלית: Bank of China Limited או BOC, בסינית מסורתית: 中國銀行, בסינית מפושטת: 中国银行, פִּין-יִין: Zhōngguó Yínháng, ובאופן נפוץ רק: 中银 או 中行) הוא אחד מארבעת הבנקים הגדולים (Big Four) של סין. הבנק נוסד בשנת 1912 כדי להחליף את הבנק האימפריאלי של סין והוא הבנק הוותיק ביותר בסין שעדיין פועל. כמו בנק לתקשורת הוא פוצל ל-2 חטיבות. ב-2009 היה הבנק המלווה השני בגודלו בסין, ובעל שווי שוק החמישי בגודלו בעולם. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. בשנת 2012, משפחות 8 נרצחי הפיגוע במרכז הרב הגישו תביעת פיצויים על סך מיליארד דולר נגד בנק סין. התביעה טענה כי ב 2003 סניף הבנק בניו יורק שיגר מיליוני דולרים לארגון החמאס מההנהגה של הארגון בסוריה ובאיראן. הבנק התנער מאחריות וטען כי אינו מספק שירותי בנקאות לארגוני טרור ”The Bank of China has always strictly followed the UN's anti-money laundering and anti-terrorist financing requirements and regulations in China and other judicial areas where we operate.” (דובר בנק סין). מדיה וקבצים בנושא בנק סין בוויקישיתוף אתר האינטרנט הרשמי של בנק סין (בסינית ובאנגלית) אתר האינטרנט הרשמי של בנק סין (בסינית ובאנגלית) בנק סין, ברשת החברתית פייסבוק בנק סין, ברשת החברתית LinkedIn שלשת האחרים הם: בנק סין לתעשייה ומסחר, בנק סין לחקלאות ובנק סין לבניין הבנק האימפריאלי של סין פעל משנת 1897 עד 1913. אי־פי, ישראל נכנעה ללחץ הסיני: לא תאפשר עדות בתביעה נגד בנק שמימן טרור, באתר הארץ, 17 בנובמבר 2013 ערך זה הוא קצרמר בנושא בנקים ובנושא סין. אתם מוזמנים לתרום לוויקיפדיה ולהרחיב אותו.
גביע ביצה

גביע ביצה הוא כלי המיועד לאכילת ביצה מבושלת, העשוי מחרוט הפוך, המונח על בסיס. בתוך החרוט מונחת הביצה, כך שניתן לאוכלה ללא שתתגלגל. את גביע הביצה ניתן להכין ממגוון חומרים רחב, החל מפלסטיק, זכוכית, מתכות שונות, חרס ועוד. לגביעי הביצים קיים קהל אספנות, ואף מתקיים כנס חובבים באנגליה. כינוי התחביב הוא פוקילוביה (מלטינית: pocillum - גביע, כוס קטנה, ovi - ביצה). גביעי ביצה נמצאים באתרים ארכאולוגיים החל מן התרבות המינואית, וכמה גביעי ביצה עשויים זכוכית, המתאורכים למאה הרביעית לפנה"ס, נמצאו בקומו ובטיצ'ינו. השימוש בגביעי ביצה הפך לנפוץ במאה ה-16 במערב אירופה, בעיקר בקרב האריסטוקרטיה. לואי ה-15 ביקש כי ייצרו עבורו גביעי ביצה עשויים זהב טהור מעוטרים בפיתוחים עבודת-יד. עקב משמעותה הסימבולית של הביצה כמסמלת את גלגול החיים, הלידה והמוות, משמש גביע הביצה כמתנה מסורתית לטקס ההטבלה. מדיה וקבצים בנושא גביע ביצה בוויקישיתוף "גביע ביצה ליום" (בספרדית) http://www.gestiritrovati.com/ricerca/riproduzioni/93.html
ניחות

ניחות (Attenuation) הוא איבוד הדרגתי של שטף בתוך תווך. בהנדסת חשמל ובתקשורת לניחות השפעה על התקדמות גלים ואותות במעגלים חשמליים. במקרים רבים, הניחות הוא פונקציה מעריכית של המרחק בתוך התווך, מקרים אלה ידועים גם בתור חוק בר-למברט. באלקטרומגנטיות, הניחות הוא הפחת בעוצמת הקרינה האלקטרומגנטית כתוצאה מבליעה או פיזור של פוטונים. תופעה זו מוכרת גם בשם הכחד (Extinction). בסיבים אופטיים, המושג מתייחס לאיבודי העברה, כלומר, פיחות בעוצמת האור כתלות במרחק אותו עוברת הקרן. בסייסמולוגיה הניחות היא נחיתה בעוצמת אנרגיית הגלים הסייסמיים שמשוגרים ממוקד רעידת אדמה אל כל תווך קרום כדור הארץ. כתוצאה מכך, קיימת גם ניחות בתאוצות הקרקע המתרחשות על פני השטח, ובהתאמה גם בעוצמה הסייסמית בכל אתר ואתר. אם כי קיימת גם תופעה של הגברה בתאוצות הקרקע בהתאם לתנאים המיוחדים של כל אתר למשל: התשתית הגאולוגית. איור 1 מציג את הניחות ברע"א תוך התעלמות מאנומליות ההגברה (גרף עליון), ובניטרול אנומליה זו ואחרות (גרף תחתון). ערך זה הוא קצרמר בנושא פיזיקה. אתם מוזמנים לתרום לוויקיפדיה ולהרחיב אותו.
הטי פאוטה

הנרייטה (הטי) פאוטה (בהולנדית: Henriette (Hetty) Voute ;‏ יוני 1918 – ינואר 1999) הייתה פעילת המחתרת ההולנדית בתקופת מלחמת העולם השנייה וחסידת אומות העולם מהולנד. פאוטה הייתה סטודנטית לביולוגיה באוניברסיטת אוטרכט ובת למשפחה אנטי-נאצית. שני אחיה ייסדו עיתון מחתרת אנטי-נאצי בהולנד. פאוטה הייתה מסתירה ילדים יהודים שהועברו אליה על ידי קבוצת המחתרת של יופ וסטרויל. בקיץ 1942, כשהחלו הגירושים מאמסטרדם, הוקמה נקודת איסוף לילדים יהודים במעון יום לילדים. הילדים שהובאו לנקודת איסוף זו הופרדו מהוריהם וגורשו למחנה הריכוז וסטרבורק, משם עמדו להישלח למחנות ההשמדה. הטי פאוטה, חיסלה סונליין (Gisela Wieberdink-Soehnlein) ופעילי מחתרת אחרים הצליחו להבריח חלק מהילדים ממחנה וסטרבורק בתוך שקי תפוחי אדמה, כדי חלב ושקי כביסה. לאחר שהצליחו להוציא את הילדים ממחנה הריכוז, העבירו אותם למשפחות הולנדיות שהסתירו אותם. חלק מהילדים הסתירה פאוטה בבית הוריה. אף על פי שבתקופה זו, תחת הכיבוש הנאצי, היה המזון בקיצוב, הצליחה פאוטה להשיג מזון עבור הילדים. החל מנובמבר 1942 הייתה פאוטה ממונה על רישום הילדים המסתתרים בכרטסת, ואת שמות הילדים ומקומות המסתור שבכרטסת ניהלה בקוד, כדי שאם תיחשף, לא יוסגרו הילדים. בפברואר 1943 נאלצה פאוטה לרדת למסתור עקב סכנת מעצר. גם במסתור המשיכה פאוטה בפעילות ההצלה. מאוחר יותר נעצרו פאוטה ווידרבינק-זונליין ונכלאו במחנה הריכוז ראוונסבריק. שתי הנשים שרדו. בשנת 1988 הכיר יד ושם בהטי פאוטה ובחברתה גיזלה וידרבינק-זונליין כחסידות אומות העולם. הצלת יהודים במהלך השואה מדיה וקבצים בנושא הטי פאוטה בוויקישיתוף פועלה של פאוטה להצלת יהודים בתקופת השואה באתר יד ושם (באנגלית) ראיון וידאו עם הטי פאוטה באתר המוזיאון האמריקאי לזכר השואה (באנגלית) Henriette 'Hetty' Voûte, geni_family_tree ערך זה הוא קצרמר בנושא השואה ובנושא הולנדים. אתם מוזמנים לתרום לוויקיפדיה ולהרחיב אותו.
ג'נגו פט

גַ'נגוֹ פט (באנגלית: Jango Fett; נולד בשנת BBY 66 ונפטר בשנת BBY 22) הוא דמות בדיונית המככבת בזיכיון "מלחמת הכוכבים". בסרטים גולם על ידי טמוארה מוריסון. למעשה, ג'נגו הופיע רק בסרט מלחמת הכוכבים - פרק 2: מתקפת המשובטים, אבל הוזכר והוצג כהולוגרמה בסדרה מלחמת הכוכבים: מלחמת המשובטים, והופיע גם במשחקי וידאו. ג'נגו פט הוא צייד ראשים ולוחם נודע, והוא המקור לצבא המשובטים של הרפובליקה הגלקטית, אם כי כל המשובטים מתוכנתים לציות מוחלט בניגוד ל"אביהם" העצמאי. הוא "אביו" של שיבוט בשם בובה פט, אשר עתיד להמשיך את דרכו של אביו כצייד ראשים. בהופעתו הראשונה של ג'נגו פט, בסרט מלחמת הכוכבים - פרק 2: מתקפת המשובטים, ג'נגו מתואר כצייד ראשים אכזר שהושכר על ידי דארת' טיראנוס להתנקש בחיי סנאטור פאדמה אמידאלה בתגובה לפעולותיה באירועי אימת הפנטום. פט מקבל לעבודה ציידת ראשים בשם זאם וויזל, אותה הוא שולח להתנקש בפאדמה. לאחר שני ניסיונות כושלים, ג'נגו נאלץ להרוג את וויזל בעזרת חץ רעל, כדי למנוע ממנה אפשרות לערוק לצד הג'דיי. עם זאת, אובי ואן קנובי מגלה כי החץ יוצר בקאמינו, וכשהוא נוסע לשם הוא מגלה כי בקאמינו פותח צבא משובטים שהוזמן לרפובליקה הגלקטית, שהתבנית הגנטית שלהם הגיעה מג'נגו. עימות מתפתח בין ג'נגו ואובי-ואן, שבסופו ג'נגו בורח לג'נוסיס בעקבות דארת' טיראנוס. שם, ג'נגו לוקח חלק בקרב על ג'נוסיס, ונהרג כשמייס וינדו עורף את ראשו לעיני בנו, בובה פט - שלעתיד יגדל להיות צייד הראשים הידוע לשמצה, תוך כדי שימוש בשריון הדומה לזה של אביו, אותו בובה צבע בצבעי אדום-ירוק. בסדרת 2008 של הסדרה מלחמת הכוכבים: מלחמת המשובטים, ג'נגו פט מוזכר מספר פעמים. בפרק "מִגרש המנדלור", אובי-ואן מזכיר את המפגש שלו עם ג'נגו באוזני המאנדלור פריים אלמק, שמכחיש כל קשר של ג'נגו למנדלוריאנים. בפרק "צוערי המשובט", אמה סו מזכירה את מותו המצער של ג'נגו בפני שאק טי, ובפרק "חיילי ה-ARC" דמותו של ג'נגו מופיעה כהולוגרמה. בקשת סיפור בהיקף של שלושה פרקים, בובה פט מנסה לנקום במייס ווינדו על מות אביו. במשחק הווידאו Star Wars: Bounty Hunter, ג'נגו מופיע כדמות ראשית וניתנת למשחק. משחק זה מספר את סיפור מקורו של ג'נגו ומשימות שעבר, כשכל החוויות הן בעצם ניסוי שאורגן על ידי דארת' טיראנוס כדי למצוא מועמד לנותן התבנית הגנטית עבור צבא המשובטים. פט הופיע בעוד משחקי מלחמת הכוכבים, ואף במשחק Tony Hawk's Pro Skater 4, שאינו קשור למלחמת הכוכבים. מדיה וקבצים בנושא ג'נגו פט בוויקישיתוף דף הדמות באתר ווּקיפדיה, פרויקט ויקיה על סרטי מלחמת הכוכבים דף הדמות באנציקלופדיה הרשמית למלחמת הכוכבים
סונדאר פיצ'אי

סונדאר פיצ'אי (באנגלית: Pichai Sundararajan, ובקיצור Sundar Pichai; נולד ב-10 ביוני 1972) הוא מנהל טכנולוגי אמריקאי ממוצא הודי. מכהן מאוגוסט 2015 כמנכ"ל חברת גוגל, ומדצמבר 2019 גם כמנכ"ל חברת האם של גוגל, "אלפאבית". בשנת 2020 הופיע ברשימת 100 האנשים המשפיעים השנתית של מגזין טיים, טיים 100. פיצ'אי נולד בטאמיל נאדו שבהודו ב-1972. סיים תואר ראשון ב-IIT KGP (ראשי תיבות של "Indian Institute of Technology Kharagpur") ועל הישגיו האקדמיים קיבל את אות "מדליית כסף" מהאוניברסיטה. לפיצ'אי תואר שני במדעי החומרים והנדסה מאוניברסיטת סטנפורד, ותואר שני נוסף במינהל עסקים מוורטון (השייכת לאוניברסיטת פנסילבניה), הוא קיבל אות הצטיינות "Siebel Scholar" ו-"Palmer Scholar". הוא עבד במחלקת הנדסה ומוצר בחברת Applied Materials ולאחר מכן בחברת הייעוץ האסטרטגי מקינזי. פיצ'אי הצטרף לגוגל בשנת 2004 בתפקיד "חדשן טכנולוגי", שם הוביל את פרויקט Google Client. לאחר ההצלחה המסחררת של ה-Google Toolbar התקדם פיצ'אי מהר בסולם ניהול הפרויקטים בגוגל והיה אחראי על מרבית הפרויקטים המרכזיים בגוגל כגון Google Drive‏, גוגל מפות‏ ו-Gmail. בנובמבר 2009 הוא התפרסם כאשר ביצע הדגמה פומבית של "Chrome OS". במאי 2010 הודיע על סטנדרט חדש של Video Codec VP8 של גוגל והציג פורמט וידאו חדש בשם WebM. במרץ 2013 מונה אחראי גם על פרויקט אנדרואיד, שנוהל עד אז על ידי אנדי רובין. פיצ'אי היה סגן מנהל בכיר (Senior Vice President) בגוגל. בין השאר, הוא אחראי על הפרויקטים אנדרואיד, כרום ו-Google Apps. יש לו חלק עיקרי בפיתוח Google Drive,‏ גוגל מפות,‏ Gmail ו-Chrome OS. בשנת 2010 הציעה לו טוויטר עבודה כבכיר, אך גוגל סיכמה איתו שידחה את ההצעה ובתמורה יקבל מענק של 50 מיליון דולר. פיצ'אי חבר בדירקטוריון Ruba Inc ושימש בעבר כדירקטור של Jive Software מאפריל 2011 עד יולי 2013. ב-10 באוגוסט 2015, בעקבות שינוי ארגוני והקמת חברת אלפאבית, התמנה פיצ'אי למנכ"ל גוגל. ב-4 בדצמבר 2019 מונה למנכ"ל אלפאבית חברת האם של גוגל במקומו של לארי פייג', שהחליט לעזוב את החברה. וכיום הוא משמש גם כמנכ"ל גוגל וגם כמנכ"ל אלפאבית. סונדאר נשוי ולו בן ובת. מדיה וקבצים בנושא סונדאר פיצ'אי בוויקישיתוף סונדאר פיצ'אי, ברשת החברתית אקס (טוויטר) סונדאר פיצ'אי, ברשת החברתית אינסטגרם סונדאר פיצ'אי, באתר אנציקלופדיה בריטניקה (באנגלית) גוגל שילמה לשני עובדים עשרות מיליוני דולרים כדי שלא יעזבו Businessinsider, ניקולאס קרלסון, 2011 בלומברג, מילדות צנועה בהודו לניהול גוגל: מיהו סונדר פיצ'אי?, באתר TheMarker‏, 11 באוגוסט 2015 מנכ"ל גוגל החדש - "תולעת ספרים ביישנית", באתר ynet, 11 באוגוסט 2015 Reuters Staff (4 בדצמבר 2019). "Factbox: New Alphabet chief started at Google, made name with Android". Reuters (באנגלית). נבדק ב-16 באפריל 2021. {{cite news}}: (עזרה) Sundar Pichai: The 100 Most Influential People of 2020, Time תזוזות בצמרת גוגל: לארי פייג' פורש מתפקיד מנכ"ל אלפאבית, באתר גלובס, 3 בדצמבר 2019
קוואזי-חלקיק

בפיזיקה, קוואזי-חלקיק או כמו-חלקיק הוא תיאור תופעה מיקרוסקופית בה מערכת מורכבת כדוגמת מוצק מתנהגת כאילו הכילה חלקיקים הנעים בריק. לדוגמה, אלקטרון הנע במוליך למחצה ותנועתו מושפעת על ידי האינטראקציה שלו עם סביבתו המכילה אלקטרונים ופרוטונים. בקירוב, ניתן לתאר את תנועתו כתנועת אלקטרון עם מסה שונה הנע בריק. אלקטרון זה, לו מסה שונה נקרא "קוואזי-אלקטרון". לא בכל המקרים תיאור זה מתאר בהכרח חלקיקים בעלי מסה; במקרים בהם מתארים פרמיונים כדוגמת אלקטרונים נהוג לקרוא להם קוואזי-חלקיקים. כאשר רוצים לתאר בוזונים כדוגמת פלזמונים או פונונים נהוג לסווג אותם כ"תנודה קולקטיבית" (Collective Oscillation). פלזמון פונון חור אקסיטון פולריטון קוואזי-חלקיק, באתר אנציקלופדיה בריטניקה (באנגלית) כְּמוֹ-חֶלְקִיק במילון פיזיקה מודרנית (תשנ"ג), באתר האקדמיה ללשון העברית ערך זה הוא קצרמר בנושא פיזיקה. אתם מוזמנים לתרום לוויקיפדיה ולהרחיב אותו.
קו סוגסטיבי

קו סוגסטיבי (suggestive line) הוא מושג בהגדרת השימוש של קו ביצירת האמנות, קו מתאר סוגסטיבי נוצר כאשר שני אזורי צבע נפגשים ויוצרים קו דמיוני, שלמעשה לא קיים אלא בעיני רוחו של המתבונן. אפשר לראות דוגמאות לקו סוגסטיבי במבחנים הבודקים עיוורון צבעים, קו האופק של הים ועוד. המילה סוגסטיבי מקורה מהמונח סוגסטיה או השאה בעברית, הליך פסיכולוגי שיכול להשפיע על אדם לשנות את דעותיו על ידי השפעה על התת-מודע. פסיכולוגיית הגשטלט תיאור המונח דוגמה לקו סוגסטיבי בציור ערך זה הוא קצרמר בנושא אמנות. אתם מוזמנים לתרום לוויקיפדיה ולהרחיב אותו.
מונסטר (אלזס)

מונסטר (בצרפתית: Munster) היא קומונה במחוז או-רן בחבל גראנד אסט הצרפתי. בעיר נמצא המשרד הראשי של הגן הלאומי בלון דה ווז'. מונסטר ממוקמת במרכז עמק בו זורם נהר פשט, אחד מיובלי נהר איל, שנכנס ממישור אלזס אל הרי הווז' הגבוהים ומסתיים בפסגת אונק, השלישית בגובהה ברכס הרי הווז'. במונסטר מתאחדים שני יובלי הפשט, הפשט הקטן והפשט הגדול. העיר נמצאת כ-10 קילומטר ממערב לקולמר. למרות שיוכה של העיר לאלזס, התרבות בעיר נפרדת מזו של ערי אלזס בעקבות האופי ההררי של העיר שהיקנה לה את הכינוי "שווייץ הקטנה", בנוסף לעיר מסורת העולה למאה ה-9 של עשיית גבינות ובמיוחד את הגבינה שנקראה על שם העיר גבינת מונסטר. מקור השם של העיר הוא מהפרובינציה האירית מנסטר, ולא קשורה כלל לעיר מינסטר (Münster) הגרמניה. נזירים אירים שהגיעו לאזור יחד עם סמסון מדול, החליטו להקים במקום מנזר. כעיר מוקפת חומה משנת 1308 היא הייתה ממייסדות הדקאפול בתקופת האימפריה הרומית הקדושה ב-1354. במאה השש עשרה העיר עברה רפורמה פרוטסטנטית ובעיר התחוללו קרבות במסגרת מלחמת שלושים השנים בין הקתולים לפרוטסטנטים. המנזר של מונסטר נסגר ב-1791. קרבות מלחמת העולם הראשונה הביאו להרס של 85% מהעיר ואוכלוסיית העיר צנחה ב-2,000 תושבים מהמפקד של שנת 1910 למפקד של 1921. גם מלחמת העולם השנייה הביאה למונסטר הרס רב. עד 2011, אוכלוסיית העיר לא חזרה לכמות שהייתה לפני שתי מלחמות העולם. גרמניה הירינגן (אנ'), גרמניה צרפת רומאנש-טורין (אנ'), צרפת מדיה וקבצים בנושא מונסטר בוויקישיתוף אתר האינטרנט הרשמי של מונסטר (בצרפתית) אתר הבית של העיר מונסטר, ברשת החברתית פייסבוק מונסטר, ברשת החברתית אינסטגרם
יד ענוגה

האם התכוונתם ל... יד ענוגה (שיר) – שיר מאת זלמן שניאור שנכתב ב-1906 יד ענוגה (מיצב) – מיצב אומנות מאת משה גרשוני שהוצג ב-1975 יד ענוגה (ספר) – ספר מאת יגאל סרנה שיצא לאור ב-2008